Geanina Terceanu a raspuns in sala de judecata intrebarilor puse de avocata lui Cristian Borcea, in procesul in care este acuzata ca a primit aproape 200.000 de euro mita pentru a dispune achitarea inculpatilor in dosarul Transferurilor din fotbal.Fosta judecatoare a relatat ca a fost dusa de avocatul George Iorgovan, cu care avea o relatie de amicitie, la o locuinta din zona de nord a Capitalei, pentru a se intalni cu Borcea."Iorgovan mi-a spus ca va fi o discutie scurta. Nu a avut loc nicio discutie despre bani. Borcea a incercat sa-mi explice cum e mecanismul transferurilor. Am stat doua ore, era noapte. Locul era undeva in nordul Bucurestiului. Eu am dat ca punct de reper o cale ferata, undeva catre Pipera. Domnul Borcea a vrut sa discutam despre dosar si i-am zis ca abia l-am primit. I-am explicat ca nu se pune problema sa vorbim despre dosar. Borcea nu a indraznit sa imi ceara o solutie. Am discutat ca doi oameni care trebuiau sa-si umple timpul ramas la dispozitie. La finalul discutiei din acel imobil, dupa ce m-am ridicat, mi-a lasat o suma de bani in geanta. A spus ca mi-a lasat ceva. Nu am verificat. S-a intamplat intr-o fractiune de secunda. Abia acasa am verificat. Nu am povestit nimanui despre suma de bani si nici despre intalnire. Acasa am constatat ca erau 10.000 de euro. Nu am restituit banii, pentru ca nu am vrut sa reiau legatura nici cu Borcea. Initial, am crezut ca banii erau pentru ca ne-am placut reciproc, dar a fost doar impresia mea", a declarat Terceanu.Intrebata de ce nu a spus de la inceput despre intalnirea cu Borcea, iar la urmarirea penala a amintit doar de fratii Becali, Geanina Terceanu a raspuns: "S-a lucrat foarte mult asupra mea. Au zis sa dau declaratii si despre Borcea, pentru ca asa scrie in denunt. Am fost amenintata, dar nu de catre inculpati. Ei se feresc sa discute cu mine. Nu vreau sa zic ce mi s-a intamplat la urmarirea penala decat in ultima mea cuvantare".Dupa aceste fraze, completul a decis ca sedinta de judecata sa nu mai fie publica.Procesul se afla in faza de apel, dupa ce Curtea de Apel Bucuresti a aplicat, in noiembrie 2016, pedepse grele in acest dosar Astfel, fostul impresar Ioan Becali a fost condamnat la 7 ani si 4 luni inchisoare, iar fratele sau Victor Becali la 5 ani si 8 luni inchisoare.De asemenea, Cristian Borcea, fost presedinte executiv al clubului de fotbal Dinamo, a primit 7 ani si 10 luni inchisoare, iar Geanina Terceanu a luat 5 ani si 6 luni.Instanta a mai dispus confiscarea sumei de 195.000 euro de la Geanina Terceanu, banii reprezentand mita primita de aceasta.Conform DNA, in februarie 2009, Geaninei Terceanu, in calitate de judecator la Tribunalul Bucuresti, i-a fost repartizat dosarul Transferurilor de fotbalisti, in care fratii Becali si Cristian Borcea, alaturi de alti conducatori din fotbal, fusesera trimisi in judecata pentru inselaciune si evaziune fiscala.In 3 aprilie 2012, magistratul a pronuntat in dosarul respectiv o hotarare de achitare fata de toti inculpatii, pe motiv ca fapta nu exista.Potrivit rechizitoriului, pentru a pronunta aceasta solutie de achitare, Terceanu a primit, in intervalul aprilie 2009 - mai 2012, o suma totala de 195.000 de euro."Din acest total, suma de 185.000 de euro a fost data lui Terceanu de catre inculpatii Becali, iar suma de 10.000 de euro de catre inculpatul Borcea. In cursul anului 2009, o parte din banii primiti in modalitatea de mai sus, respectiv 56.000 de euro, au fost folositi de Terceanu la achizitionarea unei locuinte (al carei pret total a fost de 93.000 euro)", sustin procurorii.Ulterior, in martie 2014, Curtea de Apel Bucuresti i-a condamnat definitiv pe cei implicati in dosarul Transferurilor, desfiintand astfel solutia de achitare data de judecatoarea Terceanu. In prezent, doar Victor Becali si Cristian Borcea se mai afla in detentie, restul fiind eliberati conditionat.